Georgius (princeps Graeciae)

Georgius (Graece Γεώργιος; natus Corcyrae die 24 Iunii 1869; mortuus Sancto Clodoaldo Franciae die 25 Novembris 1957) fuit princeps Graeciae et gubernator Rei Publicae Creticae.

Fuit filius secundus regis Georgii I uxorisque eius Olgae. Anno 1898 electus est a Magnis Potestatibus ut gubernator fieret insulae Cretae, quae usque ad hunc annum fuerat praefectura Imperii Ottomanici. Hoc munus tenuit a die 18 Novembris 1898, sed die 12 Septembris 1906, res novas ab Eleutherio Benizelo aliisque motis, Georgius dimissionem praetulit et ab insula discessit; in loco suo acceptus est ut gubernator vir publicus Graecus Alexander Zaimes.

Die 21 Novembris 1907 LutetiaeVide L'Illustration no. 3367. in matrimonium duxit principissam Mariam Bonaparte, psychologam discipulamque Sigismundi Freud, et ex ea genuit:
Petrus (1908-1980), eruditus de rebus Thibetanis
Eugenia (1910-1988), quam nupsit princeps Dominicus Radziwiłł

 Notae 

 Bibliographia 
Ανδρέας Σκανδάμης, Πρίγκηψ Γεώργιος, η ζώη και το έργον του. Athenis 1955. 
The Cretan Drama: the life and memoirs of Prince George of Greece, High Commissioner in Crete (1898-1906) ed. A. A. Pallis. Novi Eboraci 1959. 
R. F. Holland, "Nationalism, Ethnicity and the Concert of Europe: the case of the High Commissionership of Prince George of Greece in Crete, 1898-1906" in Journal of Modern Greek Studies vol. 17 (1999) pp. 253-276.

Categoria:Incolae Cretae
Categoria:Incolae Graeciae
Categoria:Incolae Franciae
Categoria:Duces civitatum
Categoria:Nati 1869
Categoria:Mortui 1957
Categoria:Eleutherius Benizelus